polyglot-tagger/wikipedia-language-snippets-filtered huggingface dataset:
སྐར་རྩིས་ནི་སྔོན་གྱི་དྲང་སྲོང་རྣམས་ཀྱིས་ཀྱང་ཅི་རིགས་བསྟན་ལ་ཁྱད་པར་འཕགས་པ་ཕྱི་ནང་གི་དག་པ་སྦྱོར་ཞིང་ཆ་ཤས་ཕྲ་མོའི་སྐྱོན་ཀྱང་མེད་པ་རྣམ་དག་གྲུབ་པའི་རྩིས་དུས་འཁོར་རྩ་རྒྱུད་ལས་གསུངས། དེ་ཕྱི་རོལ་བྲམ་ཟེ་རྣམས་ལ་སྦས་པའི་ཚུལ་གྱིས་ཉུང་ངུའི་བྱེད་རྩིས་བསྡུས་རྒྱུད་དུ་བསྟན། བོད་འདིར་རྣམ་དག་གྲུབ་པའི་རྩིས་འཕྲོ་བཙལ་བའི་སྒོ་ནས་ཅུང་ཟད་རེས་མི་འཤིན་ཏུ་དགའ་བར་་ཕུག་ལུགས་མཚུར་ལུགས་གཉིས་གྲགས་ཆེ་ལ། ཕྱིས་སུའང་ཅུང་ཟད་རེའི་མི་འཤིན་ཏུ་དགའ་བར་འི་རྩིས་འཕྲོ་གསར་བཞག་འགའ་བྱུང་སྟེ། དོན་དུ་སྐར་རྩིས་ཀྱི་ལག་ལེན་རྒྱ་ཆེར་དར །
རྩིས་ཀྱི་བྱེ་བྲག་འབྱུང་རྩིས་ལོ་སྤར་སྨེ་བཞག་དུས་ས་བདག་རྒྱུ་བ་དང་གནས་པ་ཕྱོགས་དུས་ཀྱི་བླང་དོར་རྣམས་རྒྱ་ནག་ནས་བོད་དུ་དར་བའོ། །
ནང་རིག་པའི་གཞུང་རྒྱལ་བའི་གསུང་རབ་མདོ་ཡི་ཕྱོགས་ལ། རྒྱལ་བས་ལུང་བསྟན་ཞིང་སངས་རྒྱས་ཀྱི་བསྟན་པ་འདི་ལ་དེ་འཤིན་ཏུ་དགའ་བར་་གཞན་མི་འབྱུང་བར་བསྔགས་པ། བདག་ཉིད་ཆེན་པོ་མགོན་པོ་ཀླུ་སྒྲུབ་ཀྱིས་གཏམ་ཚོགས་དང་། རིགས་ཚོགས་དང་། བསྟོད་ཚོགས་གསུམ་གྱིས་འཁོར་ལོ་གསུམ་གྱི་བཀའ་ཡི་དགོངས་དོན་གསལ་བར་མཛད། གཏམ་ཚོགས་ནི་བཤེས་སྤྲིང་དང་རིན་ཆེན་ཕྲེང་བ་ལ་སོགས་པའོ། །
པྲ་ཀ་ར་ཎ་སྡེ་བརྒྱད་ནི། ཆོས་ཀུན་སེམས་ཙམ་དུ་སྟོན་པ་སུམ་ཅུ་པ། དེ་རིགས་པས་བསྒྲུབ་པ་ཉི་ཤུ་པ། བརྟག་པར་བྱ་བའི་གཞི་ཕུང་ལྔ་འཐད་པར་བསྟན་པ་ཕུང་ལྔའི་རབ་བྱེད། ཆོས་ཉན་བཤད་བྱེད་ཚུལ་རྣམ་བཤད་རིག་པ། སྒོ་གསུམ་གྱི་ལས་འཐད་པར་སྟོན་པ། གྲུབ་པའི་རབ་བྱེད་དེ་གཞུང་རང་རྒྱུད་དུ་བརྩམས་པ་ལྔ། འབྱེད་གཉིས་དང་མདོ་རྒྱན་འགྲེལ་པ་བཅས་བརྒྱད་དུ་བཞེད། གཞན་ཡང་སློབ་དཔོན་འདི་ཉིད་ཀྱིས་མངོན་པ་མཛོད་དང་མདོ་སྡེ་ས་བཅུ་པའི་འགྲེལ་པ་སོགས་བསྟན་བཅོས་མང་དུ་མཛད་དོ། །
སེམས་ཙམ་པ་ལ། རྣམ་བདེན་པ་དང་རྣམ་རྫུན་པ། རྣམ་བདེན་པ་ལ་སྒོ་ང་ཕྱེད་ཚལ་བ། གཟུང་འཛིན་གྲངས་མཉམ་པ། སྣ་ཚོགས་གཉིས་མེད་པ་གསུམ་དང་། རྣམ་བརྫུན་པ་ལ། དྲི་བཅས་པ་དང་། དྲི་མེད་པ་གཉིས།
དབུ་མ་ལ་རང་རྒྱུད་གོང་འོག་ཐལ་འགྱུར་པ་ཞེས་བོད་ཀྱིས་རྣམ་བཞག་མཛད་ཀྱང་། དོན་ལ་འཕགས་ཡུལ་བའི་ཐ་སྙད་ལྟར་ན། ཐ་སྙད་ཁས་ལེན་ཚུལ་གྱིས། མདོ་སྡེའི་དབུ་མ་དང་། ཡོ་ག་ཙཱརྱ་མདྷྱ་མི་ཀཿ རྣལ་འབྱོར་སྤྱོད་པའི་དབུ་མ་གཉིས་སུ་གྲགས་ལ། ཟླ་གྲགས་སོགས་ཀྱི་ལུགས་ལ་འཇིག་རྟེན་གྲགས་སྡེ་སྤྱོད་པའི་དབུ་མ་པར་ཡང་གྲགས། དོན་དམ་རྟོགས་ཚུལ་གྱི་མཐོ་དམན་ལས། བདེན་གཉིས་སོ་སོར་འདོད་པ་རང་རྒྱུད་འོག་མ་དང་། མཱ་ཡཱ་ཀ སྒྱུ་མ་ལྟ་བུར་འདོད་པ། ཨ་པྲ་ཏི་སྟི་ཏེ། རབ་ཏུ་མི་གནས་པ་གསུམ་མོ། །
སྔོན་ཞིག་རྗེ་ཉིད་ཀྱི་སྐུ་ཕྲེང་དང་པོ་མདོ་མཁྱེན་བརྩེ་ཡེ་ཤེས་རྡོ་རྗེ་མཆོག་གིས་ལྷ་སྒང་དགོན་པའི་བླ་མ་ཞིག་ལ་འདི་རྩ་ཆེན་ཞིག་ཡིན་ཞེས་རྡོའི་སྒྲོམ་བུ་ཞིག་གནང་། བླ་མ་དེས་རྡོ་ཞིག་ལ་རྩ་ཆེ་རྒྱུ་ཅི་ལ་ཡོད་ཞེས་ཞུས་པས་རྟེན་འབྲེལ་ཅུང་མ་འགྲིགས།
མདོ་མཁྱེན་བརྩེ་རིན་པོ་ཆེས་དེས་ན་འདི་ལྟར་བགྱི་ཞེས་སྒྲོམ་བུ་དེ་ནམ་མཁའི་མཐོངས་སུ་འཕངས། ཕྱིས་མཆོག་སྤྲུལ་རིན་པོ་ཆེ་དགུང་ལོ་གསུམ་ཙམ་གྱི་སྐབས་ཞིག་ལ་རྡོ་ཕུང་ཞིག་ལས་རྡོའི་སྒྲོམ་བུ་ཞིག་ཕྱག་ཏུ་བསྣམས་ཏེ་འཁྱེར་ཡོང་བ་ན། ཕ་མ་གཉིས་ནས་ཇི་ལྟར་བསྐུལ་ཡང་པང་དུ་དམ་པོར་བཟུང་ཏེ་འདོར་མ་འདོད་པར་བཤུམས་པ་མཛད། ཡབ་ལ་རྡོ་སྒྲོམ་གཅོག་ཏུ་བཅུག་པས་ནང་ནས་ཟངས་རག་གི་ཁྱུང་སྐུ་རང་བྱོན་ཞིག་བྱུང་བ་ཕྱོགས་དེའི་ཡུལ་མི་ཀུན་ལ་རླུང་ལྟར་གྲགས།
མི་རིང་བར་མདོ་མཁྱེན་བརྩེ་ཡེ་ཤེས་རྡོ་རྗེའི་བཞུགས་སྒར་མུར་ཧ་ལྕུམ་ལུང་དགོན་པ་དང་ལྷ་སྒང་དགོན་པ་གཉིས་ཀྱིས་མདོ་མཁྱེན་བརྩེ་ཡེ་ཤེས་རྡོ་རྗེའི་རྣམ་རོལ་ཨ་ལགས་གཟན་དཀར་རིན་པོ་ཆེའི་ཡང་སྲིད་དུ་ངེས་འཛིན་དང་སྐུ་བདག་བགྱིས། དགུང་ལོ་ལྔ་ཙམ་གྱི་ཐོག་ཡོངས་འཛིན་གང་སུ་ཞིག་འོས་པ་ལ། གངས་དཀར་སྤྲུལ་སྐུ་སོགས་བླ་མ་བཅུ་གསུམ་ལ་བརྟག་རིལ་འཕང་པ་ན། སྐུ་ཚེ་གང་པོར་བསྙེན་བསྒྲུབ་ཁོ་ན་ལ་བརྩོན་པའི་བླ་མ་ཨོ་རྒྱན་རང་གྲོལ་ཉིད་ལ་བབས་པས་ཁོང་ཡོངས་འཛིན་དུ་བསྟེན་ཏེ་ཀློག་བསླབ།
རྫོགས་ཆེན་དགོན་ལ་ཐེངས་གཉིས་ཕེབས། སྔ་ཕྱི་གཉིས་ཀ་སྡོམ་པའི་ལོ་གཅིག་ཙམ་བཞུགས། རྫོང་སར་དགོན་དུ་ཟླ་གསུམ་ཙམ་བཞུགས།
དགུང་ལོ་དྲུག་བདུན་ཙམ་ལ་མདོ་ཆེན་ཨ་ཁོ་རི་ནས་བླ་མ་རིག་བསྟན་མདུན་ཡེ་ཤེས་བླ་མ་ཞུས། དེ་ངས་མི་དྲན་གི་གསུངས།
མཁན་འཇིགས་མེད་ཡོན་ཏན་མགོན་པོའི་མདུན་ཕལ་ཆེར་ཟླ་བ་གཅིག་ཙམ་ལ་ཡེ་ཤེས་བླ་མའི་ཁྲིད། ཕུར་པ་རྒྱུད་ལུགས་དབང་། མཛོད་བདུན་ཁྲིད་ལུང་བཅས་གསན།
དགུང་ལོ་བཅུ་དང་བཅུ་གཅིག་སྟེང་། དགེ་རྒྱས་རྫོགས་ཆེན་དགོན་གྱི་དཔོན་གཡོག་འགས་ཞུས་པའི་སྐབས་འབྲུག་པ་སྐུ་ཆེན་མདུན། སྙིང་ཐིག་དུམ་གཉིས་ཀྱི་དབང་། ཡ་བཞིའི་དབང་། འདུས་པ་མདོ་དབང་།
སྤྱི་ལོ1978ནས་བོད་རྒྱ་ཚིག་མཛོད་ཆེན་པོ་རྩོམ་སྒྲིག་མཛད་པའི་ཕྱག་ལས་ལ་ཞུགས་ནས་བཟུང་དངོས་སམ་བརྒྱུད་པའི་སྒོ་ནས་གཞན་ཕན་གྱི་ཕྲིན་ལས་རླབས་པོ་ཆེ་སྐྱོང་བའི་དབུ་ཚུགས་པའོ། །
མཆོག་སྤྲུལ་རིན་པོ་ཆེའི་ཐུགས་བསྐྱེད་ལས་སྤྱི་ལོ1981ལ་སྡེ་དགེ་ཁོངས་རྫོགས་ཆེན་ཤྲཱི་སེངྷ་ཞེས་པའི་གནས་མཆོག་ཏུ་སི་ཁྲོན་ཞིང་ཆེན་བོད་ཡིག་སློབ་གྲྭ་ཚུགས། བོད་ཀྱི་རིག་པའི་གནས་ལྔར་བྱང་ཆུབ་པའི་མཁས་པ་མི་ཉུང་བ་ཞིག་གསོ་སྐྱོང་མཛད།
ཁྲིན་ཏུ་གྲོང་ཁྱེར་ནས་བཀའ་བསྟན་དཔེ་སྡུར་ཁང་གི་དབུ་འཛིན་གཞོན་པའི་ཐུགས་འགན་བཞེས།
བཀའ་བསྟན་བོད་དུ་འགྱུར་རོ་ཅོག་གི་པར་གཞི་མི་འདྲ་བ་རྣམས་བསགས་ཏེ་དཔེ་སྡུར་ལེགས་པར་གྲུབ་ནས་དཔེ་སྐྲུན་ཞུ་ཐུབ་པ་བྱུང་བས། རྒྱལ་བའི་བསྟན་པ་རིན་པོ་ཆེ་ལ་སྲི་ཞུ་བླ་ན་མེད་པ་གྲུབ།
བོད་ཡུལ་སྟོད་སྨད་ཀུན་ཏུ་ཕེབས་ནས་གྲུབ་མཐའ་རིས་སུ་མ་ཆད་པའི་དཔེ་རྙིང་རྒྱུན་ཆད་ལ་ཉེ་བ་རྣམས་དེང་རབས་ཀྱི་འཕྲུལ་རྩལ་ལ་བརྟེན་ཏེ་བསྡུ་རུབ་ལེགས་སྒྲིག་དཔེ་སྐྲུན་གྱི་སྒོ་ནས་མྱུར་སྐྱོབ་རྒྱུན་འཛིན་མཛད་བཞིན་པའོ། །
དམ་པ་གང་སྔ་ཕྱིའི་དུས་མ་ངེས་པ་རྣམས་སུ་སི་ཁྲོན་ཞིང་ཆེན་བོད་ཡིག་སློབ་གྲྭ་དང་ལྷོ་ནུབ་མི་རིགས་སློབ་གྲྭ་ཆེན་པོ། བཀའ་བསྟན་དཔེ་སྡུར་ཁང་། ཀྲུང་དབྱང་མི་རིགས་སློབ་གྲྭ་ཆེན་པོ་སོགས་སུ་ཕེབས་ཏེ་སློབ་ཁྲིད་གནང་།
སྤྱི་ལོ1988ལོར་ཀྲུང་དབྱང་མི་རིགས་སློབ་ཆེན་དང་ལྷོ་ནུབ་མི་རིགས་སློབ་ཆེན་སོགས་ནས་སློབ་ཁྲིད་གནང་། སྔོན་རྗེས་སུ་ཉི་ཧོང་དང་ཧོང་ཁང་། ཨ་རི། ཁ་ན་ཏ། དབྱིན་ཇི་སོགས་སུ་བྱོན་ནས་བོད་ཀྱི་རིག་གནས་འཛིན་སྐྱོང་སྤེལ་གསུམ་ཐད་དུ་མཛད་རྗེས་རླབས་ཆེན་བཞག་དང་འཇོག་མུས་ཀྱིས་སྐུ་འཚོ་ཞིང་བཞུགས་སོ།།
བླ་མ་སྐུ་ཁམས་བཟང་བར་གསོལ་བ་འདེབས། །མཆོག་ཏུ་སྐུ་ཚེ་རིང་བར་གསོལ་བ་འདེབས། །ཕྲིན་ལས་དར་ཞིང་རྒྱས་པར་གསོལ་བ་འདེབས། །བླ་མ་དང་འབྲལ་བ་མེད་པར་བྱིན་གྱིས་རློབས། །
ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ བར་དོ་དྲུག་གི་རྒྱབ་ཆོས་འཁྲུལ་བ་རང་གྲོལ་ཞེས་བྱ་བ༔བར་དོ་ཐོས་གྲོལ་གྱི་ཆ་ལགས་སོ༔
མཚོ་སྔོན་ཞིང་ཆེན་གྱི་མངའ་ཁོངས་སུ་ཟི་ལིང་གྲོང་ཁྱེར་དང་། མཚོ་ཤར་ས་ཁུལ། མཚོ་ལྷོ་ཁུལ། མཚོ་ནུབ་ཁུལ། མཚོ་བྱང་ཁུལ། མགོ་ལོག་ཁུལ། ཡུལ་ཤུལ་ཁུལ། རྨ་ལྷོ་ཁུལ་བཅས་ལས་བོད་རིགས་རང་སྐྱོང་ཁུལ་དྲུག་ཡོད། མཚོ་སྔོན་ཞིང་ཆེན་གྱི་ཐེངས་དྲུག་པའི་རྒྱལ་ཡོངས་ཀྱི་མི་གྲངས་རྩིས་བཤེར་བྱས་པའི་གྲངས་ཀ་ལྟར་ན་མཚོ་སྔོན་གྱི་སྤྱིའི་མི་གྲངས5626722ཀྱི་ཁྲོད་བོད་རིགས་མི་གྲངས1375062ཡོད་པ་དང་། དེས་སྤྱིའི་མི་གྲངས་ཀྱི24.44%ཟིན་ཡོད་པ་རེད།
མཚོ་སྔོན་ཞིང་ཆེན་གྱི་ནུབ་ཕྱོགས་སུ་ཡོད་པའི་མཚོ་ནུབ་ཁུལ་གྱི་སྤྱིའི་རྒྱ་ཁྱོན་ལ་སྤྱི་ལེ་གྲུ་བཞི་མ་ཁྲི38.58ཡོད་པ་དང་། ཁུལ་སྲིད་གཞུང་སྡོད་གནས་གཏེར་ལེན་ཁ་གྲོང་ཁྱེར་དུ་ཡོད། སྲིད་འཛིན་མངའ་ཁོངས་སུ་དུར་ལམ་རྫོང་དང་། བོས་ལ་རྫོང་། ཐེམ་ཆེན་རྫོང་། ན་གོར་མོ་གྲོང་ཁྱེར། གཏེར་ལེན་ཁ་གྲོང་ཁྱེར། སྲིད་འཛིན་ཨུ་ཡོན་ལྷན་ཁང་གསུམ་སྟེ་མཱང་ནེ་དང་། ལིན་ཧུའུ། ཚ་འདམ་ཆེ་བ་བཅས་ཡོད་པ་རེད།
བོད་རང་སྐྱོང་ལྗོངས་སྲིད་གཞུང་གི་སྡོད་གནས་ལྷ་ས་ན་ཡོད་པ་དང་། གྲོང་ཁྱེར་ཡོངས་ཀྱི་སྤྱིའི་རྒྱ་ཁྱོན་ལ་སྤྱི་ལེ་གྲུ་བཞི་མ་ཁྲི3ཡོད། དེའི་ཁྲོད་གྲོང་ཁྱེར་སྡོད་ཁུལ་གྱི་རྒྱ་ཁྱོན་ལ་སྤྱི་ལེ་གྲུ་བཞི་མ59ཡོད། མངའ་ཁོངས་སུ་འདམ་གཞུང་དང་། སྟོད་ལུང་བདེ་ཆེན། ཆུ་ཤུར། མལ་གྲོ་གོང་དཀར། སྟག་རྩེ། སྙེ་མོ། ལྷུན་གྲུབ་བཅས་རྫོང་ཁག7ཡོད་པ་རེད།
གྲོང་ཁྱེར་ཡོངས་ཀྱི་སྤྱིའི་མི་གྲངས་ཁྲི55ལ་ཉེ་བ་དང་། དེའི་ཁྲོད་གྲོང་ཁྱེར་སྡོད་ཁུལ་དུ་ཡོད་པའི་མི་གྲངས་ཁྲི27ལ་ཉེ། (གྲོང་ཁྱེར་སྡོད་ཁུལ་གྱི་བོད་རིགས་མི་གྲངས་ཀྱིས་སུམ་ཆའི་གཅིག་ཀྱང་ཟིན་མེད་པ་རེད།) ལྷ་ས་གྲོང་ཁྱེར་དུ་བོད་རིགས་དང་། རྒྱ་རིགས། ཁ་ཆེ་རིགས་སོགས་མི་རིགས31ཡོད་ཅིང་། བོད་རིགས་མི་གྲངས་ཀྱིས་ལྷ་ས་གྲོང་ཁྱེར་ཡོངས་ཀྱི་སྤྱིའི་མི་གྲངས་ཀྱི87%ཟིན་ཡོད་པ་རེད།
བོད་ལྗོངས་ཀྱི་བྱང་ཕྱོགས་སུ་ཡོད་པའི་ནག་ཆུ་ས་ཁུལ་གྱི་སྤྱིའི་རྒྱ་ཁྱོན་ལ་སྤྱི་ལེ་གྲུ་བཞི་མ་ཁྲི42ཡོད་པ་དང་། ས་གནས་སྲིད་གཞུང་གི་སྡོད་གནས་ནག་ཆུ་རྫོང་དུ་ཡོད། མངའ་ཁོངས་སུ་ནག་ཆུ་དང་། ཨ་མདོ། ལྷ་རི། ཉི་མ། སྙན་རོང་། འབྲི་རུ། ཤན་རྩ། སོག་རྫོང་། དཔལ་མགོན། སྦྱ་ཆེན་བཅས་རྫོང་ཁག10དང་། མཚོ་གཉིས་དམིགས་བསལ་སྲིད་འཛིན་ས་ཁུལ་གཅིག ཡུལ་ཚོ་དང་གྲོང་རྡལ114 གྲོང་མི་ཨུ་ཡོན་ལྷན་ཁང14 སྡེ་མི་ཨུ་ཡོན་ལྷན་ཁང 1283བཅས་ཡོད་པ་རེད།
བོད་ལྗོངས་ཀྱི་ཤར་སྒོ་ལྟ་བུར་ཆགས་པའི་ཆབ་མདོའི་སྤྱིའི་རྒྱ་ཁྱོན་ལ་སྤྱི་ལེ་གྲུ་བཞི་མ་ཁྲི11ཡོད་པ་དང་། ས་གནས་སྲིད་གཞུང་གི་སྡོད་གནས་ཆབ་མདོ་རྫོང་དུ་ཡོད། མངའ་ཁོངས་སུ་ཆབ་མདོ་དང་། འཇོ་མདའ། གོ་འཇོ། རི་བོ་ཆེ། སྟེང་ཆེན། བྲག་གཡབ། དཔའ་ཤོད། མཛོ་སྒང་། སྨར་ཁམས། ལྷོ་རོང་། དཔའ་འབར་བཅས་རྫོང་ཁག11ཡོད་པ་རེད།
༢ ཕྱུགས་ཟོག་གི་ཤ་རིགས་ཐད་ལ་འཕྲོད་བསྟེན་གྱི་ལྟ་སྐུལ་ནན་མོར་བྱེད་པ་དང་། ཐུམ་འབུའི་ནད་རིགས་ཡོད་པའི་སྒོ་ཟོག་གི་ནང་ཁྲོལ་གང་བྱུང་དུ་གཡུག་མི་རུང་ལ་རང་གི་སྒོ་ཁྱི་དང་ཁྱི་ལྡོམ་སོགས་ལ་དེ་བས་སྟེར་མི་རུང་།
༣ གཙང་སྦྲ་འཕྲོད་བསྟེན་གྱི་གོམས་གཤིས་བཟང་པོ་ཞིག་ཆགས་པར་བྱས་ནས་ཟ་མ་མ་ཟོས་སྔོན་ལ་ལག་པ་གཙང་མ་བཀྲུ་དགོས་པ་དང་། རྒྱུན་དུ་རང་འབབ་ཆུ་ཁུངས་ལ་འབག་བཙོག་མི་ཡོང་བའི་སྲུང་སྐྱོབ་བྱེད་དགོས་ལ་ཆུ་གྲང་མོ་འཐུང་བ་དང་། རྗེན་ཟས་རིགས་ཀྱི་ཤ་དམར་ཟ་མི་རུང་།
༤ དུས་རྒྱུན་དུ་བདེ་ཐང་ཤེས་བྱའི་སྐོར་གྱི་རྒྱུན་ཤེས་དེབ་ཆུང་དག་ལ་མང་ཙམ་བལྟས་ནས་རང་ཉིད་དང་རང་གི་ཁྱིམ་མཚེས་སོགས་ཉེ་འཁོར་གྱི་ཞིང་འབྲོག་ཁུལ་གྱི་མི་རྣམས་ཀྱི་བདེ་ཐང་ཤེས་བྱའི་འདུ་ཤེས་མཐོར་འདེགས་སུ་བཏང་ནས་ནད་རིགས་འདི་དག་གཏན་དུ་རང་ཉིད་དང་ཐག་ཇེ་རིང་དུ་གཏོང་དགོས།
རྒྱུན་སྲིན་ལེབ་མོ་འདི་ནི་ཁྱི་དང་སྤྱང་ཀི ཝ་མོ། འཕར་བ་སོགས་ཀྱི་རྒྱུ་ནག་གི་ནང་དུ་ཡོད་ཅིང་། དུས་ཚོད་ངེས་ཅན་ཞིག་ལ་སྲོག་ཆགས་འདི་དག་གི་གཅིན་སྐྱག་དང་མཉམ་དུ་འབུ་སྒོང་འབོར་ཆེན་ཞིག་ཕྱིར་བཏང་ནས་ཉེ་འཁོར་གྱི་རྩྭ་ས་ཁག་ཏུ་འབག་བཙོག་བཟོ་ཡི་ཡོད། དེ་ལྟར་འབག་བཙོག་ཏུ་སོང་བའི་རྩྭ་ཆུ་དག་ནོར་ལུག་གིས་བསྟེན་ནས་འབྲོག་པའི་སྒོ་ཟོག་ལའང་ནད་རིགས་འདི་འགོ་ཡི་ཡོད་ལ། རང་ཁྱིམ་གྱི་སྒོ་ཁྱིའི་མགོ་བོར་བྱིལ་བྱིལ་བྱེད་པ་དང་བརྩེ་བ་སོགས་བྱས་རྗེས་ལག་པ་མ་བཀྲུས་པར་ཐད་ཀར་ཟ་མ་ཟ་བ་སོགས་གཙང་སྦྲ་འཕྲོད་བསྟེན་ལ་དོ་སྣང་མ་བྱས་པའི་སྟབས་ཀྱིས་ནད་རིགས་འདི་འགོ་ཡི་ཡོད།
ཐུམ་འབུའི་ནདལ་ཚེར་ཟླུམ་འབུ་ནད་ཀྱང་ཟེར། དེ་ནི་ཚེར་ཟླུམ་སྒྲོག་འབུའི་སྲོ་མ་མིའི་ལུས་ལ་འགོས་པ་ལས་ན་བའི་ནད་ཅིག་རེད། ནད་དེ་མི་ཕྱུགས་གཉིས་ཀར་ཕོག་པའི་ནད་ཅིག་ཡིན་ཞིང་། ཁྱི་རིགས་སྲོག་ཆགས་ནི་ཐུམ་འབུའི་ནད་ཀྱི་འབྱུང་ཁུངས་གཙོ་བོ་དང་། དེ་རྗེས་ནི་སྤྱང་ཀི་དང་། ཝ་མོ། བྱི་ལ་བཅས། བར་གྱི་རྟེན་གནས་ནི་ནོར་ལུག་བཅས་རེད། མིའི་ཁ་ལ་སྲོ་མ་ཤོར་ནས་བར་གྱི་རྟེན་གནས་སུ་གྱུར་ཏེ་ཐུམ་འབུའི་ནད་ཕོག་གི་ཡོད།
ཐུམ་འབུའི་ནད་ཅེས་པ་འདི་ནི་འབྲོག་ཁུལ་དུ་རྒྱུན་དུ་མཐོང་བའི་མི་ལུས་ཀྱི་བདེ་ཐང་ལ་གནོད་འཚེ་བཟོ་བའི་ནད་རིགས་ཚབས་ཆེན་ཞིག་ཡིན་པ་མ་ཟད། ཕྱུགས་ལས་ཐོན་སྐྱེད་འཕེལ་རྒྱས་འགྲོ་བའི་ཐད་ལ་འགོག་རྐྱེན་ཡང་བཟོ་བ་རེད། ནད་རིགས་འདི་ནི་ཤ་གཟན་སྲོག་ཆགས་དང་རྩྭ་གཟན་སྲོག་ཆགས་ཀྱི་ཕུང་པོའི་ནང་དུ་ཡོད་པའི་གཞན་བརྟེན་གྱི་རྒྱུན་སྲིན་ལེབ་མོ་ཞིག་ཡིན། འདི་ནི་དལ་ལངས་རང་བཞིན་ཅན་གྱི་ས་མཐོའི་ནད་རིགས་ཤིག་ཏུ་ངོས་འཛིན་གྱི་ཡོད།
དེའི་ནང་ནས་ནུབ་རྒྱུད་ས་ཁུལ་དང་ལྷག་པར་དུ་མཚོ་བོད་ས་མཐོ་ནི་ནད་དེ་ཕོག་མང་བའི་ས་ཁུལ་ཞིག་རེད། མི་ལུས་ཀྱི་དོན་སྣོད་ཁག་ལ་ཐུམ་འབུའི་ནད་ཕོག་ཚུལ་ཁྱད་པར་ཧ་ཅང་ཆེ་ཞིང་། དོན་སྣོད་མི་འདྲ་བར་ཕོག་པའི་ཐུམ་འབུའི་ནད་ཀྱི་ནད་རྟགས་ཀྱང་འདྲ་ཡི་མེད། མཆིན་པར་ཕོག་ཚད་མཐོ་ཤོས་དང་། དེ་ནས་གློ་བ། དེའི་འོག་ལ་གསུས་ཁོག་དང་མཚང་ཁོག་སོགས་རེད།
༡ རང་རང་གི་སྒོ་ཁྱི་བདག་བཟུང་ཡག་པོ་བྱས་ཏེ་སྒོ་ཁྱི་ལ་འབུ་མེད་པ་བཟོ་བྱེད་ཀྱི་སྨན་སྟེར་བ་དང་། སྒོ་ཁྱི་དག་ཁྱི་སྡོམ་ལ་འགྱུར་དུ་མི་འཇུག་པ།
༡ བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མཚན་ལེགས་པར་ཡོངས་བསྒྲགས་དཔལ་གྱི་རྒྱལ་པོ་ལ་ཕྱག་འཚལ་ལོ། ། མཆོད་དོ། ། སྐྱབས་སུ་མཆིའོ། །ཞེས་ལན་བདུན་བརྗོད། དེ་བཞིན་དུ་འོག་མ་རྣམས་ལ་ཡང་རིགས་འགྲེའོ། །
༢ བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རིན་པོ་ཆེ་དང་ཟླ་བ་དང་པདྨས་རབ་ཏུ་བརྒྱན་པ་མཁས་པ་གཟི་བརྗིད་སྒྲ་དབྱངས་ཀྱི་རྒྱལ་པོ་ལ་ཕྱག་འཚལ་ལོ། །མཆོད་དོ། །སྐྱབས་སུ་མཆིའོ། །
༣ བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་གསེར་བཟང་དྲི་མེད་རིན་ཆེན་སྣང་བ་བརྟུལ་ཞུགས་གྲུབ་པ་ལ་ཕྱག་འཚལ་ལོ།། མཆོད་དོ།། སྐྱབས་སུ་མཆིའོ།།
༤ བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མྱ་ངན་མེད་མཆོག་དཔལ་ལ་ཕྱག་འཚལ་ལོ།། མཆོད་དོ།། སྐྱབས་སུ་མཆིའོ། །
༥ བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཆོས་བསྒྲགས་རྒྱ་མཚོའི་དབྱངས་ལ་ཕྱག་འཚལ་ལོ། ། མཆོད་དོ། ། སྐྱབས་སུ་མཆིའོ།
༦ བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཆོས་རྒྱ་མཚོའི་མཆོག་གི་བློས་རྣམ་པར་རོལ་པ་མངོན་པར་མཁྱེན་པའི་རྒྱལ་པོ་ལ་ཕྱག་འཚལ་ལོ། །མཆོད་དོ། །སྐྱབས་སུ་མཆིའོ། །
༧ བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་སྨན་གྱི་བླ་བཻཌཱུརྱ་འོད་ཀྱི་རྒྱལ་པོ་ལ་ཕྱག་འཚལ་ལོ། །མཆོད་དོ། །སྐྱབས་སུ་མཆིའོ། །
༨ སྟོན་པ་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་དཔལ་རྒྱལ་བ་ཤཱཀྱ་ཐུབ་པ་ལ་ཕྱག་འཚལ་ལོ། །མཆོད་དོ། །སྐྱབས་སུ་མཆིའོ། །
བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མཚན་ལེགས་པར་ཡོངས་བསྒྲགས་དཔལ་གྱི་རྒྱལ་བོ་ལ་ཕྱག་འཚལ་ལོ། །མཆོད་དོ་སྐྱབས་སུ་མཆིའོ། །
བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་རིན་པོ་ཆེ་དང་ཟླ་བ་དང་པདྨས་རབ་ཏུ་བརྒྱན་པ་མཁས་པ་གཟི་བརྗིད་སྒྲ་དབྱངས་ཀྱི་རྒྱལ་པོ་ལ་ཕྱག་འཚལ་ལོ། །མཆོད་དོ། །སྐྱབས་སུ་མཆིའོ། །
བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་གསེར་བཟང་དྲི་མེད་རིན་ཆེན་སྣང་བ་བརྟུལ་ཞུགས་གྲུབ་པ་ལ་ཕྱག་འཚལ་ལོ། །མཆོད་དོ། །སྐྱབས་སུ་མཆིའོ། །
བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་མྱ་ངན་མེད་མཆོག་དཔལ་ལ་ཕྱག་འཚལ་ལོ། །མཆོད་དོ། །སྐྱབས་སུ་མཆིའོ། །
བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཆོས་བསྒྲགས་རྒྱ་མཚོའི་དབྱངས་ལ་ཕྱག་འཚལ་ལོ། ། མཆོད་དོ། ། སྐྱབས་སུ་མཆིའོ།
བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་ཆོས་རྒྱ་མཚོའི་མཆོག་གི་བློས་རྣམ་པར་རོལ་པ་མངོན་པར་མཁྱེན་པའི་རྒྱལ་པོ་ལ་ཕྱག་འཚལ་ལོ། །མཆོད་དོ། །སྐྱབས་སུ་མཆིའོ། །
བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་སྨན་གྱི་བླ་བཻཌཱུརྱ་འོད་ཀྱི་རྒྱལ་པོ་ལ་ཕྱག་འཚལ་ལོ། །མཆོད་དོ། །སྐྱབས་སུ་མཆིའོ། །
སྟོན་པ་བཅོམ་ལྡན་འདས་དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་དཔལ་རྒྱལ་བ་ཤཱཀྱ་ཐུབ་པ་ལ་ཕྱག་འཚལ་ལོ། །མཆོད་དོ། །སྐྱབས་སུ་མཆིའོ། །དངོས་བཤམ་གཟུངས་རིག་མོས་སྟོབས་ཀྱིས་སྤྲུལ་པའི། །མཆོད་ཚོགས་ཀུན་འབུལ་སྡིག་ལྟུང་ཐམས་ཅད་བཤགས། །དགེ་ལ་ཡི་རང་བསྐུལ་ཞིང་གསོལ་བ་འདེབས། །འདིས་མཚོན་དགེ་བ་བྱང་ཆུབ་ཆེན་པོར་བསྔོ། །ཞེས་སོགས་བདེ་བར་གཤེགས་པ་བརྒྱད་ཀྱི་མཚན་རེ་རེ་ནས་ལན་ཅི་ཙམ་རེ་འདོན་དགོས། སྒྲུབ་པ་པོའི་མང་ཉུང་བསྟུན་ནས་སྟོང་རེ་འགྲོ་ངེས་བྱེད་པ་རྒྱས་པར་བྱེད་པའི་ལུགས་དང་། བསྡུ་ན།
མཚན་ལེགས་རིན་ཆེན་གསེར་བཟང་མྱ་ངན་མེད། །ཆོས་བསྒྲགས་མངོན་མཁྱེན་སྨན་བླ་ཤཱཀྱ་ཐུབ། །རྒྱ་ཆེན་སྨོན་ལམ་ཡོངས་སུ་རྫོགས་པ་ཡི། །བདེ་བར་གཤེགས་པ་བརྒྱད་ལ་ཕྱག་འཚལ་ལོ། །ཞེས་པ་སྟོང་འགྲོ་བར་བྱེད། ཡན་ལག་བདུན་པ་ཡང་སྟོང་འགྲོ་དགོས་པས། རྒྱས་བསྡུས་གང་བྱས་ཀྱང་མཚན་བརྒྱ་རེ་ཙམ་སོང་བའི་མཚམས་སུ།
ཏདྱ་ཐཱ་གྷུ་མེ་གྷུ་མེ། ཨི་མེ། ནི་མི་ཧི། མ་ཏི་མ་ཏི། ས་བྷ་ཏ་ཐཱ་ག་ཏ། ས་མཱདྷྱ་དྷི་ཥྛི་ཏེ། ཨཾ་ཏེ་མ་ཏེ། པཱ་ལེ་པཱ་པཾ་ཤོ་དྷ་ནི། སརྦ་པཱ་པཾ་ནཱ་ཤཱ་ཡ། མ་མ་བུདྡྷ། བུདྡྷོ་ཏྟ་མེ། ཨུ་མེ་ཀུ་མེ། བུདྡྷ་ཀྵེ་ཏྲ་པ་ཤོ་དྷ་ནི། དྷ་མེ་ནི་དྷ་མེ། མེ་རུ་མེ་རུ་མེ་རུ་ཤི་ཁ་རེ། སརྦྦཨ་ཀཱ་ལམྲྀ་ཏྱུ། ནི་རྦཱ་ར་ཎི། བུདྡྷེ་སུ་བུདྡྷེ། བུདྡྷཱ་ཨ་དྷི་ཥྛཱ་ན། རཀྵནྟུ་མེ། སརྦྦ་དེ་བ། ས་མེ། ཨ་ས་མེ། ས་མ་ནཱ་ཧ་རནྟ། ས་རྦ་བུ་དྡྷ་བོ་དྷི་ས་ཏྭ། ཤ་མེ་ཤ་མེ། པྲ་ཤ་མནྟུ་མེ། སརྦྦ་ཨི་ཏྱུ་བདྲ་བ་བྱ་དྷ་ཏ་ཡཿཔཱུ་ར་ཎི་པཱུ་ར་ཎི། པཱུ་ར་ཡ་མེ། སརྦྦཾ་ཨཱ་ཤཱ་ཡ། བཻ་ཌཱུརྱ་པྲ་ཏི་བྷཱ་སེ་སརྦ་པཱ་པཾ་ཀྵ་ཡངྐུ་རི་སྭཱ་ཧཱ། ཞེས་བཻ་ཌརྱཱའི་འོད་ཀྱི་གཟུངས་དང་། འབྲིང་དུ་བྱེད་ན།
ཨོཾ་ན་མོ་བྷ་ག་ཝ་ཏེ། བྷཻ་ཥ་ཛྱེ་གུ་རུ་བཻཌཱུརྱ་བྲ་བྷ་རཱ་ཛ་ཡ། ཏ་ཐཱ་ག་ཏཱ་ཡ། ཨརྷཏེ་སཾམྱཀྶཾ་བུདྡྷ་ཡ། ཏདྱ་ཐཱ། ཨོཾ་བྷཻ་ཥ་ཛྱེ་བྷཻ་ཥ་ཛྱེ། མ་ཧཱ་བྷཻ་ཥ་ཛྱེ་བྷཻ་ཥ་ཛྱེ་རཱ་ཛ་ས་མུངྒ་ཏེ་སྭཱ་ཧཱ། ཅེས་པ་སྟོང་ཚང་བར་བྱ། དེ་ནས།
དུས་གསུམ་ཕྱོགས་བཅུར་བཞུགས་པ་ཡི། །འཇིག་རྟེན་འདས་དང་འཇིག་རྟེན་པའི། །མགྲོན་རྣམས་མ་ལུས་མཆོད་སྦྱིན་གནས། །འདིར་གཤེགས་འདོད་པའི་གདན་ལ་བཞུགས། །ཞེས་སྤྱན་དྲངས།
ཕྱག་བྱར་འོས་པ་ཐམས་ཅད་ལ། །ཞིང་རྡུལ་ཀུན་གྱི་གྲངས་སྙེད་ཀྱི། །ལུས་བཏུད་པ་ཡིས་རྣམ་པ་ཀུན་ཏུ། །མཆོག་ཏུ་དད་པས་བསྟོད་པར་བགྱི། ། ཞེས་སོགས་ཀྱིས་ཕྱག་བྱ།ཨོཾ་སརྦ་ཏ་ཐཱ་ག་ཏ་ཨརྒྷཾ་ནས་ཤཔྟའི་བར་གྱིས་མཆོད། ཨོཾ་ཨཱ་ཀཱ་རོ་མུ་ཁཾ་སརྦ་དྷརྨ་ནས་སྭཱ་ཧཱ། ཞེས་པས་བསྔོ། རིལ་བུ་བརྒྱ་རེ་ལྷན་གཅིག་ཏུ་བཤམས་ཚེ་མི་བཅུ་ཡོད་ན་སྔགས་ཀྱང་ཚར་བཅུ་རེ་བསྔོ་ཞིང་།དེའི་མཚམས་སུ།
མཆོད་སྦྱིན་གཏོར་མ་དམ་པ་འདི། །འཕགས་པའི་ཚོགས་རྣམས་མཉེས་གྱུར་ཅིག །དམ་ཅན་ཐུགས་དམ་སྐོང་གྱུར་ཅིག །རིགས་དྲུག་འདོད་པ་ཚིམ་གྱུར་ནས། །ལན་ཆགས་བུ་ལོན་འཁྱེར་བ་དང་། །བླ་མེད་བྱང་ཆུབ་མྱུར་ཐོབ་ཤོག །ཅེས་བརྗོད། སླར་ཡང་རིལ་བུ་བརྒྱ་བཤམས་ཏེ།ཨོཾ་ཨཱཿཧཱུཾ། ལན་གསུམ་གྱིས་བྱིན་གྱིས་བརླབས་ཏེ།ཕྱག་བྱར་འོས་པ་ཐམས་ཅད་ལ། །ཞིང་རྡུལ་ཀུན་གྱི་གྲངས་སྙེད་ཀྱི། །ལུས་བཏུད་པ་ཡིས་རྣམ་པ་ཀུན་ཏུ། །མཆོག་ཏུ་དད་པས་བསྟོད་པར་བགྱི། །མན་ཆད་སྔར་བཞིན་བྱའོ།།དེ་ནས་སླར་ཡང་།
རྒྱལ་བའི་ཉི་མ་གཞན་གྱིས་མ་ཐུལ་བ། །མགོན་མེད་ལྔ་བརྒྱའི་ཐ་མའི་འགྲོ་བ་ལ། །བདེན་ཚིག་སྨོན་ལམ་རྒྱ་མཚོའི་མཆོག་སྒྲུབ་པ། །སྙིགས་མའི་མགོན་པོ་བདེ་གཤེགས་བདུན་རྣམས་ལ། །ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་མཐུན་རྒུད་པ་ཀུན་ཟད་ཅིང་། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་བའི་བཀྲ་ཤིས་ཤོག །
ཐུབ་པའི་དབང་བོའི་ལྗགས་ཡངས་པདྨོ་ལས། །ལེགས་འོད་ཤཱཀྱའི་བསྟན་པ་ཐ་མར་ཡང་། །རྨད་བྱུང་བསྒྲུབས་ན་འགྲུབ་པའི་བདུད་རྩིའི་བཅུད། །ཟབ་དང་རྒྱ་ཆེ་མདོ་སྡེའི་རྒྱལ་བོ་ལ། །ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་མཐུན་རྒུད་པ་ཀུན་ཟད་ཅིང་། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་བའི་བཀྲ་ཤིས་ཤོག །
ཕྱོགས་བཅུའི་ཞིང་ན་སྨན་པའི་རྒྱལ་བོ་ཡི། །མཚན་ཙམ་འཛིན་དང་སྟོན་པ་བདེ་གཤེགས་ཀྱི། །སྨོན་ལམ་ཁྱད་འཕགས་རྒྱས་པའི་མདོ་ཆོག་ལ། །ཐུགས་དམ་མཛད་པའི་རིགས་ཀྱིས་བུ་རྣམས་ལ། །ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་མཐུན་རྒུད་པ་ཀུན་ཟད་ཅིང་། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་བའི་བཀྲ་ཤིས་ཤོག །
བདེ་གཤེགས་ཐུགས་རྗེས་གཟུངས་མོས་ཏིང་འཛིན་དང་། །བདེན་ཚིག་གིས་སྒྲུབ་རིན་ཆེན་ལས་གྲུབ་པ། །ཁམས་གསུམ་ལས་འདས་དཀོན་མཆོག་གསུམ་གྱི་གནས། །བདེ་བ་ཅན་དང་མཚུངས་པའི་ཞིང་མཆོག་ལ། །ལེགས་ཚོགས་ཇི་སྙེད་མཆིས་པའི་བཀྲ་ཤིས་དེས། །ཁྱེད་ཀྱི་མི་མཐུན་རྒུད་པ་ཀུན་ཟད་ཅིང་། །བདེ་ལེགས་ཡར་ངོའི་ཟླ་ལྟར་འཕེལ་གྱུར་ནས། །ཕུན་ཚོགས་དཔལ་ལ་རོལ་བའི་བཀྲ་ཤིས་ཤོག །
2014 ནས་ད་ལྟ་ཝཱ་ཎཱ་དབུས་བོད་ཀྱི་གཙུག་ལག་སློབ་གཉེར་ཁང་གི་དགེ་རྒན་དང་། རྩོམ་རིག་སྡེ་ཚན་འགན་འཛིན་གྱི་ལས་ཀ་བྱེད་བཞིན་པ་ཡིན།
2004 ལོར་རྒྱ་གར་ལྷོ་ཕྱོགས་གདན་ས་འབྲས་སྤུངས་དགོན་པར་གཞུང་ལུགས་རབ་བྱམས་སྨྲ་བའི་དགེ་བཤེས་དམ་བཅའ་བཞག
ཅེས་གསུངས་ནས་སྦྲང་བུ་གཉིས་ལ་བྱིན་རླབས་དང་སྨོན་ལམ་མཛད་ནས། ལྗོངས་རྒྱུ་ཞིང་མཐོང་ཐོས་དྲན་རེག་གི་སེམས་ཅན་གྱི་དོན་བྱས་ནས་མིག་སྨན་ཐིག་ལེའི་དགོན་པ་ཞེས་བྱ་བར་བུད་ཤིང་ཟད་པའི་མེ་ལྟར་ཕུང་པོ་ལྷག་མ་མེད་པའི་དབྱིངས་སུ་ཡོངས་སུ་མྱ་ངན་ལས་འདས་སོ། །
དེ་ལྟ་བུའི་སྐྱེད་མོས་ཚལ་དེ་ན་བུང་བའི་ཚོགས་དུ་མ་འཕུར་ལྡིང་གཡོ་ཞིང་རྩེ་བ། ཁྱད་པར་དུ་ཡང་གསེར་གྱི་སྦྲང་ཆུང་པདྨའི་འདབ་ཡངས་ཞེས་བྱ་བ་དང་། གཡུའི་སྦྲང་ཆུང་པདྨའི་ངག་སྙན་ཞེས་བྱ་བའི་ཁྱོ་ཤུག་གཉིས་ཀྱང་གནས་ཏེ། གསེར་གྱི་སྦྲང་མ་དེ་ནི་ན་ཚོད་གཞོན་པ།
ལང་ཚོ་དར་བ། ཤེས་རབ་གསལ་བ། བློ་ཁོག་ཡངས་པ། གསར་འགྲོགས་མེད་པ། རྒྱུ་བ་ལྷོད་པ། གཏོང་ལ་དགའ་བ་ཡིན་ནོ། །གཡུ་སྦྲང་ཡང་གཏོང་ཕོད་ཆེ་བ། ཕན་སེམས་ལྡན་པ། ངང་རྒྱུད་འཇམ་པ། ཆོས་ལ་དཀར་བ། གཡོ་སྒྱུ་མེད་པ། ཕྲག་དོག་དང་མིག་སེར་ཆུང་བ་ཡིན་ནོ། ། དེ་གཉིས་ཕན་ཚུན་ཡིད་ཤིན་ཏུ་བཅུགས་པའི་ཚུལ་གྱིས་འཛུམ་པའི་བཞིན་དང་། བརྩེ་བའི་ངག་དང་། མཐུན་པའི་སྤྱོད་ལམ་གྱིས་འགྲོགས་ཤིང་། ཕན་ཚུན་ཡིད་ཀྱི་ཞེ་འདོད་ཀྱང་གསང་གཏམ་དུ་སྨྲ་བ་ནི་འདི་ལྟར་རོ། །
ཅེས་ཟེར་ཞིང་ཤིན་ཏུ་ཉམ་ཐག་པར་བསྒྲེ་ཞིང་འདུག་གོ་ དེར་ངག་སྙན་གྱིས་ཀྱང་ཅུང་ཞིག་དབུགས་ངལ་སོས་ནས་དལ་བུས་གཏམ་སྨྲ་ནུས་པར་གྱུར་ཏེ་པདྨོའི་སྦུབས་ནས་འདབ་ཡངས་འདབ་ཡངས་ཞེས་འབོད་པར་བྱེད་དོ། ། དེར་འདབ་ཡངས་ཀྱང་ཤིན་ཏུ་དགའ་སྟེ་ངག་སྙན་སོས་པ་སྙམ་བྱེད་ཅིང་སྟབ་སྟོབ་ཏུ་ལངས་ནས་པདྨའི་འདབ་མ་ལ་ཁ་གཏད་དེ་ངག་སྙན་ཞེས་འབོད་པར་བྱེད་དོ། །
དེ་བས《གཏམ་པདྨའི་ཚལ་གྱི་ཟློས་གར》འདིའི་ནང་དུའང་མི་སྣ་གཙོ་བོ་གསེར་སྦྲང་དང་གཡུ་སྦྲང་ཁྱོ་ཤུག་གཉིས་ཡིད་ཤིན་ཏུ་གཅུགས་པའི་ཚུལ་གྱིས་འཛུམ་པའི་བཞིན་མདངས་དང་བརྩེ་བའི་ངག་མཐུན་པའི་སྨོན་ལམ་གྱིས་འགྲོགས་ནས་དམ་པའི་ལྷ་ཆོས་ལ་འབད་བརྩོན་བྱས། བར་དུ་རེ་ཞིག་གཡུ་སྦྲང་པདྨའི་ཟེའུ་འབྲུའི་བཅུད་ལ་རོལ་སྐབས་ནམ་མཁའ་ལ་སྨག་རུམ་མུན་པ་འཐིབས་ནས་པདྨ་སྦུབས་སུ་བཅུག
དེ་ནས་གསེར་སྦྲང་ཐབས་ཟད་འུ་ཐུག་ནས་རིགས་མཐུན་སྲོག་ཆགས་སྦྲུལ་སོགས་སྐྱབས་གྲོགས་སུ་བཅོལ་ནས་འཆི་བདག་ལས་ཐར་བའི་རེ་བ་བཅངས། ཐ་མར་གསེར་སྦྲང་རང་གི་ཚེ་གཅིག་གི་སྐྱ་ཡ་འཇིག་རྟེན་ལས་བྲལ་སྟབས་སྐྱོ་བ་ཆེན་པོའི་སྒོ་ནས་བྲམ་ཟེའི་ཁྱེའུ་པདྨ་དགྱེས་པའི་དྲུང་ནས་དམ་པའི་ལྷ་ཆོས་ཉམས་སུ་བླངས་པ་སོགས་ཕུན་སུམ་ཚོགས་ལ་རྒྱ་ཆེ་བའི་བྱུང་རིམ་བཀོད་སྒྲིག་བརྒྱུད་ནས། རྩོམ་པ་པོའི་སྒྲུང་རྩོམ་འདིའི་བརྗོད་བྱ་དང་རིན་ཐང་ལྡན་པའི་མི་ཚེ་ལྟ་སྟངས་བཅས་མཚོན་པར་བྱས་ཡོད།།
དེའི་ཚེ། ལྗོངས་ཀྱི་དྲང་སྲོང་དོན་ཀུན་གྲུབ་པ་ཞེས་བྱ་བ། བརྩེ་བའི་ཐུགས་དང་ལྡན་པ། ཞི་བའི་སྤྱོད་ལམ་དང་ལྡན་པ། འགྲོ་དོན་ལ་ལྷག་པར་དགྱེས་པ་ཞིག་ཡོད་པ་དེ་ཡང་ཕྱོགས་དེར་ཕེབས་པའི་དྲུང་དུ་བུང་བ་གཉིས་ཕྱིན་ནས་གུས་པའི་ཕྱག་གིས་བཏུད། སྦྲང་རྩིའི་རོ་མངར་གྱིས་མཆོད། སྙན་པའི་གཏམ་གྱིས་མདུན་བསུས་ནས་གསོལ་བ་བཏབ་པ།
ཀྱེ་ཀྱེ་ལྷའི་དྲང་སྲོང་ཆེན་པོ། ཁྱེད་ནི་སྟོན་པའི་རྒྱལ་ཚབ་ལགས་པས། སྟོན་པའི་བཀའ་དང་འདྲ་བའི་ཆོས་ཤིག་གསུང་དུ་གསོལ།
འཕགས་པའི་དགེ་འདུན་ལགས་པས། རྒྱལ་བའི་སྲས་ཀྱི་སྤྱོད་ཡུལ་ཞིག་བསྟན་དུ་གསོལ། བདག་ཀྱང་དམ་པ་ཁྱེད་ཀྱི་རྗེས་སུ་སློབ་བར་འཚལ་ལོ། །ཞེས་གསོལ་བ་བཏབ་པས། དྲང་སྲོང་ཆེན་པོ་དེས་ཀྱང་དགྱེས་པའི་མདངས་ཕྱུང་། སྐུ་ཡི་ཟིལ་བསྐྱེད། གསུང་གི་དཔངས་བསྟོད་ནས་ཆོས་གསུངས་པ།
གང་གི་ཚེ། ལྷ་གཅིག་ཆུའི་པདྨས་བྱིན་གྱིས་བརླབས་ཤིང་། བརྟུལ་ཞུགས་པདྨ་རྒྱལ་པོའི་ཞབས་ཀྱིས་བཅགས་ལ། ཏཱ་རེ་པདྨོ་ཡོ་གི་ནཱི་དངོས་སུ་བཞུགས་པའི་ཡུལ་ལྗོངས། རྩེ་མཐོར་པདྨའི་རི་བོ་ངོས་ཡངས་ཀྱི་ནགས་ཚལ། ཤེལ་དཀར་པདྨའི་ཕུག་པ་ཟླ་བ་ཚེས་པ་ལྟ་བུའི་གནས་ན། བྱང་ཐང་མེ་ཏོག་སྐྱེད་ཚལ་ནས་འོངས་པའི་བྲམ་ཟེའི་ཁྱེའུ་པདྨ་དགྱེས་པ་ཞེས་བྱ་བ། ཅི་ཡང་ཤེས་པ། གར་ཡང་འགྲོ་བ། གང་དུ་ཡང་གནས་པ། སུ་དང་ཡང་མཐུན་པ་ཞིག་གནས་བཅས་ཏེ། སྐྱོན་མེད་པདྨ་ལྟ་བུ་ཞེས་བྱ་བ་རྒྱལ་སྲས་ཀྱི་སྤྱོད་པ་ལ་སློབ་ཅིང་། ཆགས་མེད་ཆུའི་པདྨ་ཞེས་བྱ་བའི་བྱང་ཆུབ་ཀྱི་སེམས་ལ་མཉམ་པར་འཇོག་གོ །
རབ་བྱུང་བཅུ་དྲུག་པའི་མེ་ཁྱི༼ སྤྱི་ལོ༡༩༤༦ ༽ལོར་ཡང་བསྐྱར་ད་ལྟའི་དགོན་ཤུལ་འདི་ནས་གཏན་སྡོད་བྱས་ཏེ་བྱ་བྲལ་ཚང་དང་། མངའ་རིས་ཚང་། ཕག་སེ་ཚང་སོགས་ཀྱིས་རིམ་བཞིན་བསྐྱངས་སོ།།
སྔ་གཞུག་ཏུ་དགོན་འདི་ལ་རྗེ་གསེར་ཁང་པ་བློ་བཟང་བསྟན་འཛིན་རྒྱ་མཚོ་དང་སྐུ་མཆེད་བློ་བཟང་བསྟན་པ་རྒྱ་མཚོ། ཤིང་བཟའ་བློ་བཟང་བསྟན་པའི་དབང་ཕྱུག ཞྭ་དམར་པཎྜི་ཏ་དགེ་འདུན་བསྟན་འཛིན་རྒྱ་མཚོ། སྐུ་མཆེད་དགེ་འདུན་བསྟན་པ་རབ་རྒྱས། དཔའ་རིས་དགེ་བཤེས་བློ་བཟང་རབ་གསལ། ལྡེ་ཚའི་ཨ་ཁུ་གྲགས་པ་དར་རྒྱས། ཨ་རོལ་བློ་བཟང་ལུང་རྟོགས་བསྟན་པའི་རྒྱལ་མཚན། ཐར་ཤུལ་དགེ་འདུན་ཆོས་སྐྱོང་རྒྱ་མཚོ། དངུལ་རྭའི་དགེ་བཤེས་བསྟན་འཛིན་རྒྱ་མཚོ་སོགས་མཁས་གྲུབ་གཉིས་ལྡན་གྱི་སྐྱེས་ཆེན་དམ་པ་མང་པོ་ཕེབས་ནས་ཆོས་ཀྱི་འཁོར་ལོ་རྒྱ་ཆེར་བསྐོར་རོ།།
ཡིན་ནའང་། བྲག་དགོན་པ་དཀོན་མཆོག་བསྟན་པ་རབ་རྒྱས་མཆོག་གིས་མཛད་པའི་མདོ་སྨད་ཆོས་འབྱུང་ལྟར་ན། བྱ་བྲལ་དགེ་བཤེས་ངག་དབང་བསོད་ནམས་མཆོག་གིས་རབ་བྱུང་བཅུ་གསུམ་པའི་ས་ཕག༼ སྤྱི་ལོ༡༧༧༩ ༽ལོའི་ལོ་འགའི་སྔོན་ལ་ཨ་མྱེས་ཁྲབ་ཆེན་རི་བོའི་མདུན་རོལ་གྱི་རྡོ་རྫོང་གད་པ་གཡང་ར་ནས་རི་ཁྲོད་པའི་དགོན་པ་ཨ་རིག་རྡོ་རྫོང་དགོན་པ་བཏབ་ནས་མཚན་ཉིད་ཀྱང་རྒྱས་པར་བཙུགས།
དེ་ལ་སྤ་རི་བ་ནི། དང་པོར་བླ་མ་ཞང་གི་གཏོར་བཤོམས་པ་ཡིན་ལ། ཆོས་རྗེ་གཙང་པ་རབ་བྱུང་ལ་བྱོན་དུས་ཆོས་རྗེ་གཙང་པ་ཡང་མཉེས། ཁོང་རང་ཡང་གུས་པར་བྱུང་བ་ཡིན། སྤ་རི་བ་ལ་གཙང་བས་ཕན་ཐོགས་པར་མཁྱེན་ནས། ཞང་གིས་ཀྱང་བཏང་ནས་གདམས་པ་ཞུས་པས་ཐུགས་དམ་ཁྱད་པར་ཅན་འཁྲུངས། སྤ་རི་བྱང་ཆུབ་གླིང་གོང་བཏབ། རྗེ་མཁྱེན་པའི་མངའ་བདག་ཏུ་གྲགས་ཤིང་འགྲོ་དོན་རྒྱ་ཆེ་བར་མཛད། དེ་ལས་གྱེས་པའི་དགོན་ལག་ཀྱང་ཆུ་བོ་རི་ལ་ཁ་ཤར་ལ་སོགས་པ་མང་དུ་བྱུང༌།
དེ་ལ་སློབ་མའི་མཆོག་རྗེ་དགོན་གསར་པ་ཞེས་པ་ཡེ་ཤེས་མགོན་པོའི་ཞལ་གཟིགས་ཤིང་གྲུབ་རྟགས་མང་དུ་ཡོད་པ་ཅིག་བྱོན། །དེའི་དགོན་པའང་སྤ་རིའི་ཉེ་ལོགས་ན་ཡོད་ཟེར།
རྐྱང་མོ་ཁ་བ་ནི། དང་པོ་བདེ་བ་ཅན་པའི་དགེ་བཤེས་ཡིན་པ་ཞིག་ཆོས་རྗེ་གཙང་པ་འབྲུག་ཏུ་བཞུགས་དུས་མཇལ་ནས། གདམས་པ་གསན་པས་ཐུགས་དམ་འཁྲུངས། བུར་དུ་རྐྱང་མོ་ཁ་བཏབ་ནས་འགྲོ་དོན་རྒྱ་ཆེན་པོ་མཛད། །
རྒྱ་ཡགས་པ་ནི། གྲའི་ཟར་པོ་ཕུར་རྒྱ་ཡགས་བཏབ་ནས་གཞན་དོན་མཛད་པས། རྒྱ་ཡགས་བཀའ་བརྒྱུད་ཟེར་བ་བྱུང་ངོ༌། །
འབྲགས་མོ་བ་ནི། དགོན་པའི་མིང་སྟེ་མྱང་སྟོད་ན་ཡོད། ཐ་མར་ཆེ་བ་ལོ་རྒོད་གཉིས་ནི་འོག་ཏུ་འཆད་དོ། །
ཆོས་རྗེ་གཙང་པ་གཤེགས་རྗེས་སུ་དབོན་རས་དར་མ་སེང་གེས་གདན་ས་མཛད་པ་ཡིན་ཏེ། དེ་ནི་རིགས་ཀྱི་དབོན་པོ་ཆོས་ཀྱི་སྲས་ཡིན་པས། རྗེ་རྒོད་ཚང་བ་ལ་སོགས་པའི་བུ་ཆེན་ཕྱི་ཚར་བ་རྣམས་ཀྱི་ཡང་བླ་མ་ཡིན་ནོ། །དེ་ནི་མེ་མོ་བྱ་ལ་འཁྲུངས། སོ་ལྔ་བཞེས་པ་ལ་ཆོས་རྗེ་གཙང་པ་གཤེགས། རང་ལོ་དྲུག་ཅུ་རྩ་གཅིག་པ་ལ་གཤེགས།
དེའི་དབོན་པོ་གཞོན་ནུ་སེང་གེ་ལྕགས་ཕོ་སྤྲེའུ་ལ་འཁྲུངས། བདེ་དྲོད་ལ་དབང་འབྱོར་བས་སྐུ་མདུན་ན་ཡོད་པ་རྣམས་ཀྱང་གྲང་བའི་འཇིགས་པ་མེད་པ་བྱུང༌། སོ་བརྒྱད་པ་ལ་དབོན་རས་གཤེགས། རང་ལོ་དྲུག་ཅུ་རྩ་བདུན་པ་མེ་ཕོ་སྟག་ལ་གཤེགས། །
དེའི་དབོན་པོ་ཉི་མ་སེང་གེ་གཞོན་ནུ་སེང་གེས་ལྔ་བཅུ་རྩ་གཉིས་བཞེས་པ་ལྕགས་མོ་ཕག་ལ་འཁྲུངས། བར་འབྲོག་རྡོ་རྗེ་གླིང་གི་གདན་ས་ཡང་མཛད། རང་ལོ་སོ་བདུན་པ་མེ་མོ་ཕག་ལ་གཤེགས། །
སྤོས་སྐྱ་བ་སེང་གེ་རིན་ཆེན་གཞོན་ནུ་སེང་གེའི་ལྔ་བཅུ་རྩ་དགུ་པ་ས་ཕོ་རྟ་ལ་འཁྲུངས། ལྔ་བཅུ་རྩ་དྲུག་པ་ཆུ་མོ་གླང་ལ་གཤེགས། །
བཅུ་གསུམ་པ་སེང་གེ་རྒྱལ་པོ་ས་མོ་གླང་ལ་འཁྲུངས། ཉི་ཤུ་རྩ་ལྔ་པ་ལ་སྤོས་སྐྱ་པ་གཤེགས། རང་ལོ་སོ་བདུན་པ་ཤིང་མོ་གླང་ལ་གཤེགས། །
འཇམ་དབྱངས་ཀུན་དགའ་སེང་གེ་སྤོས་སྐྱ་བ་གཤེགས་པའི་ཕྱི་ལོ་ཤིང་ཕོ་སྟག་ལ་འཁྲུངས། རང་ལོ་སོ་བཞི་པ་མེ་མོ་ཕག་ལ་གཤེགས། །
བློ་གྲོས་སེང་གེ་ནི། ཀུན་དགའ་སེང་གེའི་སུམ་ཅུ་རྩ་གཉིས་པ་ཤིང་མོ་བྱ་ལ་འཁྲུངས། བཞི་བཅུ་རྩ་དྲུག་པ་ལྕགས་ཕོ་རྟ་ལ་གཤེགས། །
ཤེས་རབ་སེང་གེ་བློ་གྲོས་སེང་གེའི་ཉི་ཤུ་རྩ་བདུན་པ་ལྕགས་མོ་ཕག་ལ་འཁྲུངས། ཉི་ཤུ་རྩ་གཉིས་པ་ཆུ་ཕོ་སྤྲེའུ་ལ་འདས། ཡེ་ཤེས་རིན་ཆེན་ནི། བློ་གྲོས་སེང་གེའི་ཉི་ཤུ་པ་ཤིང་ཕོ་འབྲུག་ལ་འཁྲུངས། རང་ལོ་ལྔ་བཅུ་པ་ཆུ་མོ་སྦྲུལ་ལ་གཤེགས།
ནམ་མཁའ་དཔལ་བཟང་ཡེ་ཤེས་རིན་ཆེན་གྱི་སོ་ལྔ་པ་ས་ཕོ་སྟག་ལ་འཁྲུངས། ཉེར་བརྒྱད་པ་ལ་གཤེགས།
ཆོས་རྗེ་ཀུན་དགའ་དཔལ་འབྱོར་བ་ནི། ས་ཕོ་སྤྲེའུ་ལ་འཁྲུངས། འབྲུག་ར་ལུང་གི་གདན་ས་བསྐྱངས། འཁྲུལ་ཞིག་ནམ་མཁའི་རྣལ་འབྱོར་ལ་སོགས་པའི་བླ་མ་མང་དུ་བསྟེན། དུས་ཕྱིས་སྐམ་པོའི་གདན་ས་ཡང་མཛད་དེ། ཞེ་དགུ་བཞེས་པ་མི་ཕོ་སྤྲེའུ་ལ་གཤེགས། འདི་ལ་སྦ་གྲོ། གཙང༌། དབུས། དྭགས་པོ། ཀོང་པོ། གཉལ། ལོ་རོ། ལྷོ་མོན་ལ་སོགས་པ་རྣམས་སུ་གདུལ་བྱ་རྒྱས་ཤིང༌། ཆོས་ཀྱི་རྗེ་སྒམ་པོ་བའི་གདན་སར་བཞུགས་ནས། སླར་སྒམ་པོ་བའི་གདུང་བརྒྱུད་ལ་གདན་ས་གཏད་དེ་འགྲོ་བའི་དོན་བསྐྱངསསོ། །ཆོས་རྗེ་གཙང་པ་བུ་ཆེན་གདན་རབས་དང་བཅས་པའི་སྐབས་སོ། །
སྒྲུབ་ཚུགས་རང་དང་མཉམ་པ་བ་རི་སྤྱིལ་དཀར་བས་འགོས་ཡུལ་འབྲིང་མཚམས་སུ་དགོན་པ་བཏབ། འོད་གསལ་ཁོར་ཡུག་ཏུ་མངའ་གཞན་དོན་ཡང་རྒྱ་ཆེ་ཞིང་དེང་སང་གི་བར་དུ་སྐུ་འདྲ་ཅིག་བཞུགས་པ་ལ་རྡུལ་མི་འཆགསསོ། །
དཀའ་སྤྱད་རང་དང་མཉམ་པ་ཕུ་རི་བ་དཀོན་མཆོག་རྒྱལ་མཚན་ནི། རོ་སྙོམས་སྒང་འདྲིལ་ཞུ་མཁན་ཡིན། ཕ་དྲུག་ཏུ་དགོན་པ་བཏབ། བརྒྱུད་པ་འཛིན་པ་སྤྲུལ་སྐུ་བདེ་ཆེན་སེང་གེ མ་ཅིག་ཆོས་སྒྲོན། དེའི་སློབ་མ་བཀའ་བཞི་པ་ནམ་མཁའ་འོད་ཟེར་ཏེ། འདི་དང་པོ་ལ་སྟོད་བྱང་བའི་བཀའ་བཞི་འཛིན་པའི་དགེ་བཤེས་ཆེན་པོ་གཅིག་གིས་ཆོས་བར་ལ་བྱོན་པས་མ་ཅིག་དང་མཇལ་ནས་གདམས་པ་ཞུས་པ་ཐུགས་དམ་ཁྱད་པར་ཅན་འཁྲུངས་པ་ཅིག་ཡིན།
ཡང་ཟུར་ཕུག་པའི་སློབ་མ་རི་བ་གཞོན་ནུ་རྒྱལ་མཚན་ནི། ལྕགས་མོ་ཕག་ལ་འཁྲུངས་ནས་བརྒྱད་ཅུ་པ་ལ་གཤེགས།
ཡང་རྒྱལ་བ་ཡང་དགོན་པའི་དངོས་ཀྱི་སློབ་མ་རིན་པོ་ཆེ་རྒྱལ་མཚན་འབུམ་ཞེས་པའི་རྟོགས་ལྡན་དེ་ནི། འཁྲུངས་ཡུལ་ལ་སྟོད། ཆུང་ངུ་ནས་ཡང་དགོན་པ་དང་མཇལ། དད་པ་ཐོབ་སྟེ་རབ་ཏུ་བྱུང༌། དགུང་ལོ་བཅུ་དྲུག་པ་ལ་ཕྱག་རྒྱ་ཆེན་པོའི་རྟོགས་པ་འཁྲུངས། ཕྱིས་གྲུབ་ཆེན་ཨུ་རྒྱན་པ་ལ་སོགས་བསྟེན། སྒྲུབ་པའི་རྒྱལ་མཚན་ཡང་ལེགས་པར་བཙུགསསོ། །
ཁ་རག་པ་འདུལ་བ་འོད་ནི། འཁྲུངས་ཡུལ་གྲ། ཁ་རག་ཏུ་སྒྲུབ་པ་མཛད། ཀླུ་དམ་ལ་བཏགས་ཏེ་དགེ་བསྙེན་བྱེད་དུ་བཅུག།དེའི་དབོན་པོས་དགོན་པ་བཏབ། དགེ་འདུན་ཁྲི་ཚོ་ཙམ་འདུས། ཆོས་སྐྱོང་ཞལ་གཟིགས་པའི་སྐུ་བྱིན་རླབས་ཅན་ཅིག་ཁ་རག་བོན་དྲུག་ན་བཞུགས། འབྲི་ར་བ་ཤཱཀྱ་འོད་ཀྱིས་བྱང་དུ་དགོན་པ་བཏབ། འགྲོ་དོན་ཆེ་ཞིང་གཞན་དོན་ནུས་པའི་བུ་ཆེན་ཀྱང་མང་དུ་བྱོན། གཞན་ཡང་བྲག་དཀར་ཤེས་ཡེས་ཀྱི་སློབ་མ་རྟོགས་ལྡན་སྤྲ་སྒོམ་སོགས་ལས་བརྒྱུད་པའང་ཤིན་ཏུ་མང་བ་བྱོན་ནོ། ཞང་རིན་པོ་ཆེ་སློབ་མ་དང་བཅས་པའི་སྐབསསོ། །
༢༤ མཇུག་སྡུད་དུ་མར་པའི་བཀའ་བརྒྱུད་དང་དྭགས་པོའི་བཀའ་བརྒྱུད་དུ་གྲགས་པའི་གཏམ་རགས་ཙམ་བརྗོད་པའི་སྐབས།
འཁོན་ཕུ་བའི་སྲས་ཟླ་བ་འོད་ཟེར་གྱིས་བལ་པོར་བྱོན་པའི་ཚེ་གྲུབ་པའི་རྟགས་ངོ་མཚར་བ་མཛད་པ་མཐོང་བའི་ལོ་རྒྱུས་ཀྱང་འདུག་གོ།
ཕྱག་ནའི་སློབ་མ་ཁ་ཆེ་དྷརྨ་ཤྲཱི་སྤྱན་གཅིག་པ་ཞེས་བྱ་བས་ཀྱང་བླ་མའི་ཕྱགས་ཕྱིར་བྱོན། ཕྱག་རྒྱ་ཆེན་པོའི་སྐོར་མང་དུ་བཤད། བོད་ཀྱི་སློབ་མ་རྣམས་དང་བགྲོས་ནས་འབུམ་གྱི་ཊཱི་ཀ་དང་སྡུད་པའི་ལྡེ་མིག་བརྩམསསོ། །